Diari Oficial de la Generalitat Valenciana


Sumari del DOGV 8834, del 15-06-2020 (2020/4155)

Notificació de la sentència dictada en el procediment ordinari número 1308/2018.
--------------------------------------------------------------------------------

### Dades del document

Número de DOGV
:   8834

Data del DOGV
:   15-06-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/4155


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el procediment ordinari número 1308/2018. [2020/4155]  
Demandant: BANKIA, SA.   
Procuradora: Teresa Villaescusa Soler.   
Advocat: Francisco Javier Pla Mas.  
Demandada: Cristina Miñana Reig.   
  
Enrique Valles Llorens, lletrat de l'Administració de justícia del Jutjat de Primera Instància número 1 de Gandia, faig saber que, en aquest jutjat, es tramiten les actuacions de procediment ordinari [ORD] seguides amb el número 001308/2018, a instàncies de BANKIA, SA, contra Cristina Miñana Reig, en què s'ha dictat la Sentència núm. 260/19, de 2 de desembre de 2019, que té la dispositiva que, literalment, és com segueix:  
Estime la demanda interposada per la procuradora, Teresa Villaescusa, en nom i representació de Bankia, SA, i efectue els pronunciaments següents:   
1. Declare vàlidament realitzat el venciment anticipat de l'obligació total de pagament dut a terme el 21 de novembre de 2016 per la demandant, Bankia, SA, del contracte de préstec hipotecari autoritzat el 30 de maig de 1995 pel notari de Gandia el senyor Salvador Moratal Margarit (núm. 1.359 del seu protocol), únicament quant a la part del préstec garantit hipotecàriament amb la finca núm. 66.512 del Registre de la Propietat de Gandia núm. 1, en el qual, posteriorment, es va subrogar la part demandada, Cristina Miñana Reig, mitjançant l'escriptura autoritzada el 15 de gener de 1997 pel notari de Gandia el senyor Emilio-Vicente Orts Calabuig (núm. 74 del seu protocol) i que, posteriorment, va ser ampliat i modificat mitjançant l'escriptura autoritzada el 15 d'octubre de 2013 pel notari de Gandia el senyor Gonzalo Cano Mora (1.198 del seu protocol), en base amb caràcter principal, a l'estipulació convinguda per les parts en el contracte sobre el venciment anticipat, adaptada a la Llei 1/ 2013, de 14 de maig.   
2. Condemne la demandada, Cristina Miñana Reig, al pagament de la totalitat de les quantitats degudes a l'actora, en concepte de principal, interessos ordinaris i moratoris, que, a data 21 de novembre de 2016, ascendeix a 14.001,84 euros, més els interessos de demora al tipus pactat del 5,443 %, produïts des de la data indicada fins al pagament complet de les quantitats degudes.   
3. Declare que Bankia, SA té dret al fet que aquestes quantitats es puguen realitzar, en el tràmit d'execució de sentència que es dicte en el seu moment, amb càrrec a la garantia hipotecària atorgada a favor de la part actora sobre la finca registral núm. 66.512 del Registre de la Propietat de Gandia núm. 1, de manera que aquesta hipoteca conserva la seua preferència i rang tal com va pactar-se en l'escriptura esmentada. Tot això, sense perjudici de les possibles mesures executives que puguen sol·licitar-se i acordar-se en execució de la sentència, contra la mateixa part demandada i fins al pagament íntegre del préstec.   
4. Es condemna la part demandada al pagament de les costes processals.   
Contra aquesta sentència s'hi pot interposar un recurs d'apel·lació davant d'aquest jutjat, dins del termini de 20 dies comptador a partir de l'endemà a la notificació, amb la indicació dels pronunciaments que impugne i les al·legacions en què es basa, constituint el depòsit legal de 50 euros.  
  
I, atés que es desconeix el parador de Cristina Miñana Reig, expedisc aquest edicte a fi que li valga de notificació en deguda forma.   
  
Gandia, 2 de desembre de 2019.- El lletrat de l'Administració de justícia: Enrique Valles Llorens.